28 iyul kunduz kuni O‘zbekistonda kam bulutli ob-havo saqlanib turadi, yog‘ingarchilik kutilmaydi, faqat Qoraqalpog‘istonda ba’zi joylarda qisqa muddatli yomg‘ir yog‘ishi, momaqaldiroq bo‘lishi mumkin. Harorat nisbatan pasaydi va 33-38 daraja issiqni tashkil etadi. Respublika bo‘yicha ba’zi joylarda shamol tezligi 17-22 m/s gacha kuchayishi kutilmoqda, ba’zi joylarda changli bo‘ron bilan 25-30 m/s gacha kuchayishi mumkin. Poytaxtda havo kam bulutli bo‘ladi. Shamol 7-12 m/s tezlikda esadi. Havo harorati 36-38 daraja issiqni tashkil etadi. Respublikaning tog‘li hududlarida yog‘ingarchilik kutilmaydi. Shamol 7-12 m/s tezlikda esadi, ba’zi joylarda 17-22 m/s gacha kuchayadi, ba’zi joylarda changli bo‘ron bilan 25-30 m/s gacha kuchayishi mumkin. Havo harorati 25-30 daraja issiq bo‘ladi.